**โครงสร้างหน่วยการเรียนรู้**

**1. ชื่อหน่วยการเรียนรู้ “Free time and entertainment”**

**ชั้นประถมศึกษาปีที่ 5 ภาคเรียนที่ 1 เวลาเรียน 5 ชั่วโมง**

**2. มาตรฐานการเรียนรู้/ตัวชี้วัด**

**มาตรฐาน** ต 1.1 เข้าใจและตีความเรื่องที่ฟังและอ่านจากสื่อประเภทต่างๆ และแสดงความคิดเห็นอย่างมีเหตุผล

**ตัวชี้วัด** ป 5/2 อ่านออกเสียงประโยค ข้อความ และบทกลอนสั้นๆ ถูกต้องตามหลักการอ่าน

**มาตรฐาน** ต 1.2 มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึกและความคิดเห็นอย่างมีประสิทธิภาพ

**ตัวชี้วัด** ป 5/5 พูด/เขียนแสดงความรู้สึกของตนเองเกี่ยวกับเรื่องต่างๆ ใกล้ตัว และกิจกรรมต่างๆ พร้อมทั้งให้เหตุผลสั้นๆ ประกอบ

**มาตรฐาน** ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่างๆ โดยการพูดและการเขียน

**ตัวชี้วัด** ป 5/2 เขียนภาพ แผนผัง และแผนภูมิแสดงข้อมูลต่างๆ ตามที่ฟังหรืออ่าน

**มาตรฐาน** ต 2.1 เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้อย่างเหมาะสมกับกาลเทศะ

**ตัวชี้วัด** ป 5/3 เข้าร่วมกิจกรรมทางภาษาและวัฒนธรรมตามความสนใจ

**มาตรฐาน** ต 3.1 ภาษาต่างประเทศในการเชื่อมโยงความรู้กับกลุ่มสาระการเรียนรู้อื่น และเป็นพื้นฐานในการพัฒนา แสวงหาความรู้ และเปิดโลกทัศน์ของตน

**ตัวชี้วัด** ป 5/1 ค้นคว้า รวบรวมคำศัพท์ที่เกี่ยวข้องกับกลุ่มสาระการเรียนรู้อื่น และนำเสนอด้วยการพูด / การเขียน

**มาตรฐาน** ต 4.2 ใช้ภาษาต่างประเทศเป็นเครื่องมือพื้นฐานในการศึกษาต่อ การประกอบอาชีพ และการแลกเปลี่ยนเรียนรู้กับสังคมโลก

**ตัวชี้วัด** ป 5/1 ใช้ภาษาต่างประเทศในการสืบค้นและรวบรวมข้อมูลต่างๆ

**3. สาระสำคัญ/ความคิดรวบยอด**

คำศัพท์เกี่ยวกับกีฬาประเภทต่างๆ จำเป็นในการสื่อสารอย่างยิ่งในชีวิตประจำวัน ผู้เรียนควรศึกษาความหมาย คำศัพท์ที่เกี่ยวข้อง และฝึกการออกเสียงการฟังคำศัพท์ที่เป็นเสียงพยัญชนะตัวแรก เสียงพยัญชนะตัวสะกดหรือเสียงท้ายคำ พูดโต้ตอบให้ข้อมูลเกี่ยวกับความชอบ ความไม่ชอบและตอบคำถามจากแผนภูมิแสดงข้อมูลด้วยคำถาม How many เกี่ยวกับข้อมูลต่างๆของแต่ละบุคคล เพื่อพัฒนาไปสู่การพูดประโยคในระดับสูงขึ้นไป

**4. สาระการเรียนรู้(เนื้อหา)**

- ประโยค ข้อความ และบทกลอน - การใช้พจนานุกรม

- คำและประโยคที่ใช้แสดงความรู้สึก เช่น ชอบ ไม่ชอบ ดีใจ เสียใจ มีความสุข เศร้า หิว รสชาติ

- กิจกรรมทางภาษาและวัฒนธรรม

- คำศัพท์เกี่ยวกับกีฬา

- คำ กลุ่มคำ ประโยคที่แสดงข้อมูลและความหมายของเรื่องต่างๆ ภาพ แผนผัง แผนภูมิ ตาราง

- การออกเสียงคำศัพท์ที่เป็นเสียงพยัญชนะตัวแรก เสียงพยัญชนะตัวสะกดหรือเสียงท้ายคำ

- การค้นคว้า การรวบรวม และการนำเสนอคำศัพท์ที่เกี่ยวข้องกับกลุ่มสาระการเรียนรู้อื่น

- การใช้ภาษาต่างประเทศในการสืบค้นและการรวบรวมคำศัพท์ที่เกี่ยวข้องใกล้ตัว จากสื่อและแหล่งการเรียนรู้ต่างๆ

**5. สมรรถนะสำคัญของผู้เรียน**

1. ความสามารถในการสื่อสาร

- อ่าน ฟังจับ ฟังด้วยความเข้าใจ

- เขียนบรรยาย

2. ความสามารถในการคิด

- คิดเป็นระบบ คิดตัดสินใจ สังเกต สำรวจ สำรวจค้นหา ระบุ

3. ความสามารถในการแก้ปัญหา

- แก้ปัญหาตอบคำถามโจทย์ และการสร้างอุปกรณ์ เครื่องมือ

4. ความสามารถในการใช้ทักษะชีวิต

- เรียนรู้ด้วยตนเองอย่างต่อเนื่อง ทำงานร่วมกัน ความสัมพันธ์ระหว่างบุคคลในการทำงาน

ประสิทธิภาพ

5. ความสามารถในการใช้เทคโนโลยี

- สืบค้น ประมวลผล ใช้ทักษะกระบวนการทางเทคโนโลยีด้วยเครื่องมืออิเล็กทรอนิกส์

(การใช้ ICT) เพื่อพัฒนาตนเองและสังคม

**6. คุณลักษณะอันพึงประสงค์(ระบุคุณลักษณะย่อย)**

1. ซื่อสัตย์ สุจริต

- ประพฤติปฏิบัติถูกต้อง ตรงต่อความเป็นจริง ทั้งกาย วาจา ใจ ทั้งตนเองและผู้อื่น

2. มีวินัย

- ประพฤติปฏิบัติตามกฎระเบียบ ข้อบังคับ กติกาและข้อตกลงต่างๆของสังคม

3. ใฝ่เรียนรู้

3.1 มีความตั้งใจศึกษาเล่าเรียน

3.2 มีการแสวงหาความรู้จากแหล่งเรียนรู้ต่างๆ ที่หลากหลายด้วยตนเอง เรียนรู้ให้ลึกซึ้งกว้างขวางมากขึ้น

4. อยู่อย่างพอเพียง

4.1 มีความพอประมาณ ไม่เบียดเบียนตนเองและผู้อื่น

4.2 มีเหตุผลคือตัดสินใจเกี่ยวกับระดับความพอเพียงนั้นจะต้องเป็นไปอย่างมีเหตุผลโดยพิจารณาจากเหตุปัจจัยที่เกี่ยวข้อง ตลอดจนคำนึงถึงผลที่คาดว่าจะเกิดขึ้นจากการกระทำนั้นๆอย่างรอบคอบ

4.3 มีภูมิคุ้มกันคือมีการเตรียมตัวให้พร้อมรับผลกระทบและการเปลี่ยนแปลงด้านต่างๆที่จะเกิดขึ้น

5. มุ่งมั่นในการทำงาน

5.1 มีความมุ่งมั่นทำงานให้บรรลุผลด้วยความสามารถของตนเอง

* 1. เพียรพยายามทำหน้าที่การงานอย่างต่อเนื่องสม่ำเสมอด้วยความอดทน

**7. ชิ้นงาน/ภาระงาน**

-booklet “My favorite sport” วาดภาพกีฬาที่นักเรียนชอบและเขียนประโยคบรรยาย

**8. การวัดและประเมินผลการเรียนรู้**

1. การประเมินชิ้นงาน

2. การเมินคุณลักษณะอันพึงประสงค์

**9. กิจกรรมการเรียนรู้**

**แผนการจัดการเรียนรู้ที่ 1**

**ชั่วโมงที่ 1 กิจกรรมการเรียนรู้**

แจ้งเรื่องและจุดประสงค์การเรียนรู้ ให้นักเรียนทราบ นักเรียนทำแบบทดสอบก่อนเรียน ครูให้นักเรียนดูภาพ

อุปกรณ์กีฬาที่ครูนำมา พร้อมถามนักเรียนเพื่อเข้าสู่บทเรียน ครูอธิบายคำศัพท์ในบทเรียนโดยใช้บัตรภาพ บัตรคำ กีฬาประกอบ นักเรียนทำแบบฝึกคำศัพท์ประเภทกีฬาต่าง ๆ เพื่อพัฒนาการเขียนและการสะกดคำ นักเรียนทำแบบบันทึกการสัมภาษณ์เพื่อนในห้องเกี่ยวกับความสามารถในการเล่นกีฬาและไม่สามารถเล่นกีฬาประเภทใดบ้าง

ครูและนักเรียนร่วมกันสรุปบทเรียนเรื่องคำศัพท์กีฬาประเภทต่าง ๆ

**ชั่วโมงที่ 2 กิจกรรมการเรียนรู้**

ทบทวนคำศัพท์เดิม ครูอธิบายประโยคการถามตอบกีฬาที่ชอบและไม่ชอบ โดยใช้แถบประโยคประกอบ นักเรียนฝึกพูดถามตอบประโยคตามตัวอย่าง นักเรียนจับคู่จับคู่ ฝึกถาม – ตอบ โดยเปลี่ยนประเภทตามกีฬาที่นักเรียนชอบและไม่ชอบ แสดงบทบาทหน้าชั้นเรียนทีละคู่แสดงท่าทางการเล่นกีฬาประกอบกับการสนทนา

นักเรียนและครูร่วมกันประเมินการพูดและให้คะแนน

**แผนการจัดการเรียนรู้ที่ 2**

**ชั่วโมงที่ 3 กิจกรรมการเรียนรู้**

**ค**รูนำเข้าสู่บทเรียนโดยครูเขียนคำศัพท์บนกระดานและให้นักเรียนช่วยกันเติมพยัญชนะที่หายไป ครูเฉลยคำศัพท์ที่ถูกต้องและให้นักเรียนบอกส่วนประกอบของคำศัพท์ว่ามีพยัญชนะตัวใดเป็นตัวต้นพยัญชนะใดเป็นตัวสะกดและพยัญชนะใดเป็นสระ ครูสอบถามนักเรียนเกี่ยวกับจำนวนพยัญชนะภาษาอังกฤษมีกี่ตัวและสระในภาษาอังกฤษมีกี่ตัว นักเรียนแบ่งกลุ่มตามความเหมาะสม ค้นคว้าหาคำศัพท์นอกเหนือจากที่เรียนมาเขียนลงในกระดาษที่ครูแจกให้แต่ละกลุ่มและเขียนคำศัพท์ที่ค้นคว้าได้นำมาแยกพยัญชนะและบอกหน้าที่ของแต่ละตัวว่าเป็นเสียงพยัญชนะต้น พยัญชนะท้าย หรือเสียงสระ นักเรียนและครูร่วมกันสรุปบทเรียนโดยครูสุ่มบางกลุ่มออกมานำเสนอผลงานของกลุ่มตัวเอง

**ชั่วโมงที่ 4 กิจกรรมการเรียนรู้**

ครูถามจำนวนนักเรียนในห้องเรียนมีเท่าไหร่ และถามจำนวนนักเรียนที่ชอบกีฬาแต่ละประเภท ครูอธิบายความหมายของประโยคคำถามที่ขึ้นต้นด้วย How many นักเรียนทำแบบฝึกดูกราฟแสดงความชอบกีฬาแต่ละประเภทและตอบคำถาม How many ที่ขึ้นต้นคำถาม และนำข้อมูลบันทึกการสัมภาษณ์เพื่อนที่ชอบกีฬามาสรุปเป็นกราฟข้อมูลโดยแยกเพศหญิงและชาย

**แผนการจัดการเรียนรู้ที่ 3**

**ชั่วโมงที่ 5 กิจกรรมการเรียนรู้**

ทบทวนคำศัพท์โดยให้นักเรียนเล่นเกมส์สะกดคำศัพท์ชนิดของกีฬาต่าง ๆ ตามที่ได้ยินจากครูเพื่อทบทวนคำศัพท์ในบทเรียน ครูสรุปประโยคคำถามที่เรียนมาทั้งหมด โดยเขียนประโยคเหล่านั้นบนกระดาน ครูอ่านให้นักเรียนฟังและให้นักเรียนอ่านตาม ทำแบบทดสอบหลังเรียน

ภาระงานนักเรียนศึกษาค้นคว้าคำศัพท์ที่เกี่ยวกับประเภทกีฬาชนิดต่าง ๆ นอกเหนือจากที่เรียนมา จากห้องสมุด ในพจนานุกรมภาพ พจนานุกรมภาษาอังกฤษ หรือสืบค้นในอินเตอร์เน็ทก็ได้เป็นต้น นักเรียนทำหนังสือเล่มเล็กกีฬาที่นักเรียนชอบและเขียนประโยคบรรยาย